**Executarea BPN și a componentelor acestuia la situația din 31 august 2022**

În 8 luni ale anului 2022, la bugetul public național (BPN) au fost acumulate venituri în sumă de 57,5 miliarde lei, fiind în creștere cu 10,6 miliarde lei față de perioada similară a anului trecut. Cheltuielile au constituit 59,7 miliarde lei, care comparativ cu aceeași perioadă a anului 2021, sunt mai mari cu 9,6 miliarde lei. Executarea BPN s-a încheiat cu un deficit în sumă de 2,2 miliarde lei, iar soldurile mijloacelor bănești în conturile bugetelor componente ale bugetului public național au constituit 15,6 miliarde lei.

Veniturile bugetului de stat în perioada de referință au constituit 36,9 miliarde lei. Comparativ cu perioada similară a anului trecut acestea s-au majorat cu 7,9 miliarde lei.

Veniturile administrate de către Serviciul Fiscal de Stat au constituit 15,4 miliarde lei, cu 2,8 miliarde lei mai mult față de aceeași perioada a anului 2021, iar veniturile administrare de către Serviciul Vamal au constituit 21,4 miliarde lei, fiind în creștere cu 4,0 miliarde lei comparativ cu anul trecut.

Cheltuielile bugetului de stat au fost executate în sumă de 40,6 miliarde lei, înregistrând o creștere de 6,9 miliarde lei, față de anul 2021. Executarea bugetului de stat s-a încheiat cu un deficit în sumă de 3,7 miliarde lei, iar soldurile mijloacelor bănești în conturile bugetului de stat au constituit 11,3 miliarde lei.

În perioada de referință, Ministerul Finanțelor a asigurat onorarea tuturor angajamentelor financiare, toate plățile fiind finanțate integral.

Bugetul dispune de resurse financiare suficiente, iar riscuri de neexecutare/stopare a cheltuielilor aprobate în buget, nu există. Gestionarea eficientă a finanțelor publice rămâne prioritate maximă pentru Ministerul Finanțelor.

**Indicatorii principali privind executarea Bugetului Public Național**

**și a componentelor acestuia (mil. lei)**

*mil. lei*

|  |  |  |
| --- | --- | --- |
|  | **Bugetul Public Național\*** | **dintre care:** |
| **Bugetul****de Stat** | **Bugetul Asigurărilor Sociale de Stat** | **Fondurile Asigurării Obligatorii de Asistență Medicală** | **Bugetele Locale** |
| **Venituri, total** | 57 548,9 | 36 936,4 | 22 208,6 | 7 721,3 | 14 623,3 |
| **Transferuri primite**  |  | 5,7 | 10 072,1 | 3 542,0 | 10 318,9 |
| **Dobînzi încasate** |  | 2,0 |  |  |  |
| **Cheltuieli , total** | 59 764,0 | 40 630,1 | 21 513,2 | 7 703,3 | 13 858,1 |
| **Transferuri acordate** |  | 23 933,0 |  |  | 5,7 |
| **Dobînzi achitate** |  |  |  |  | 2,0 |
| **Sold bugetar (deficit (-), excedent (+))** | -2 215,1 | -3 693,7 | 695,4 | 18,0 | 865,2 |
| **Sold de mijloace bănești** | 15 613,4 | 11 336,0 | 695,4 | 692,7 | 2 889,3 |

\* *cu consolidarea transferurilor în cadrul bugetului public național în sumă de 23 938,7 mil. lei și dobînzilor la împrumuturile în interiorul sistemului bugetar în sumă de 2,0 mil. lei.*